PMIndiaData/PMIndiaSum huggingface dataset:
રાષ્ટ્રપતિ શ્રી પુતિન તરફથી  ભેટ

રશિયાના રાષ્ટ્રપતિ, શ્રી વ્લાદિમીર પુતિને બુધવારે રાત્રે ક્રેમલીનમાં પ્રધાનમંત્રી શ્રી નરેન્દ્ર મોદી સાથે વાતચીત કરી. રાષ્ટ્રપતિ શ્રી પુતિને પ્રધાનમંત્રીને મહાત્મા ગાંધીની ડાયરીના પેજ ભેટ આપ્યા. આ પૃષ્ઠોમાં ગાંધીજીની હસ્તલિખિત નોંધો છે. રાષ્ટ્રપતિ શ્રી પુતિને પ્રધાનમંત્રીને બંગાળ પ્રાંતની 18 મી સદીની એક ભારતીય તલવાર ભેટ આપી. આ તલવાર પર ચાંદીથી ખૂબસૂરત કલાત્મક કાર્ય કરવામાં આવ્યું છે.
ભારત, બ્રાઝિલ અને દક્ષિણ આફ્રિકા વચ્ચે નિર્ધનતા અને ભૂખ નિવારણ માટે ઇબ્સા ફંડ હેતુ ત્રિપક્ષીય સમજૂતિને કેબિનેટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય કેબિનેટે ભારત, બ્રાઝિલ અને દક્ષિણ આફ્રિકા વચ્ચે નિર્ધનતા અને ભૂખ નિવારણ હેતુ ત્રિપક્ષીય સમજૂતિ પર હસ્તાક્ષર કરવા માટેની અનુમતિ આપવામાં આવી હતી. આ નિર્ણયથી દક્ષિણ-દક્ષિણ સહયોગના ક્ષેત્રમાં અદ્વિતિય ઇબ્સા ફંડ (
પ્રધાનમંત્રીએ પોતાનું ટ્વિટર હેંડલ મહિલાઓને સુપરત કર્યુ

પ્રધાનમંત્રી શ્રી નરેન્દ્ર મોદીએ કહ્યું કે વિશિષ્ટ સિદ્ધિઓ હાંસલ કરનારી મહિલાઓ ( વુમન એચિવર્સ) આંતરરાષ્ટ્રીય મહિલા દિવસના અવસરે પોતાની જીવનની યાત્રા સોશ્યલ મીડિયાના માધ્યમથી સંભળાવશે.આખાદેશની મહિલાઓ પ્રધાનમંત્રીના ટ્વિટર હેંડલ પર પોતાના જીવનની વાતો કહી રહી છે. મહિલાઓ દ્વારા જીવનના દરેક તબક્કાનીજે વાતો કહેવાઈ છે તે ખરેખર અનુકરણીય અને પ્રેરણાદાયી છે.
કોમ્યુનિસ્ટ પાર્ટી ઓફ ચાઇનાના સેન્ટ્રલ પોલિટિકલ અને લીગલ અફેર્સ કમિશનના સેક્રેટરી મહામહિમ મેંગ જિઆન્ઝુ પ્રધાનમંત્રીને મળ્યાં

કોમ્યુનિસ્ટ પાર્ટી ઓફ ચાઇનાના સેન્ટ્રલ પોલિટિકલ અને લીગલ અફેર્સ કમિશનના સેક્રેટરી મહામહિમ શ્રી મેંગ જિઆનઝુ આજે પ્રધાનમંત્રી શ્રી નરેન્દ્ર મોદીને મળ્યાં હતાં. પ્રધાનમંત્રીએ છેલ્લાં બે વર્ષમાં ભારત અને ચીન વચ્ચે ઉચ્ચ સ્તરીય મુલાકાતોના સઘન આદાનપ્રદાનને આવકાર્યું હતું અને કહ્યું હતું કે, આ પ્રકારની મુલાકાતોથી બંને દેશો વચ્ચે વ્યૂહાત્મક સમજણમાં વધારો થયો છે. પ્રધાનમંત્રીએ આનંદપૂર્વક મે, 2015માં ચીનની તેમની દ્વિપક્ષીય સફળ મુલાકાત અને જી-20 સમિટમાં ભાગ લેવા સપ્ટેમ્બર, 2016માં હાંગ્ઝુની મુલાકાતને યાદ કરી હતી. બંને નેતાઓએ પારસ્પરિક હિતના મુદ્દાઓ પર ચર્ચા કરી હતી, જેમાં આતંકવાદ વિરોધી દ્વિપક્ષીય સહકાર સામેલ છે. પ્રધાનમંત્રીએ જણાવ્યું હતું કે, આતંકવાદ આંતરરાષ્ટ્રીય શાંતિ અને સલામતી માટે મોટું જોખમ છે તથા આતંકવાદ વિરોધી બાબતો પર ભારત અને ચીન વચ્ચે સહકારમાં વૃદ્ધિને આવકારી હતી.
પ્રધાનમંત્રીએ રાજમાતા વિજયા રાજે સિંધિયાને તેમની જન્મજયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ રાજમાતા વિજયા રાજે સિંધિયાને તેમની જન્મજયંતી પર શ્રદ્ધાંજલિ આપી છે. શ્રી મોદીએ કહ્યું કે તેઓ હિંમત અને દૂરંદેશીનો પર્યાય હતાં. એક ટ્વીટમાં, પ્રધાનમંત્રી કહ્યું; "રાજમાતા વિજયા રાજે સિંધિયાજીને તેમની જન્મજયંતી પર શ્રદ્ધાંજલિ. તેઓ હિંમત અને દૂરંદેશીનો પર્યાય હતાં. તેમણે પોતાનું જીવન અન્યની સેવા કરવા માટે સમર્પિત કર્યું હતું. તેમના ઉત્કૃષ્ટ વ્યક્તિત્વ વિશે અગાઉના #
પ્રધાનમંત્રીએ સાંસદ અને ભૂતપૂર્વ કેન્દ્રીય મંત્રી શ્રી સાંવરલાલ જાટના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સાંસદ અને ભૂતપૂર્વ કેન્દ્રીય મંત્રી શ્રી સાંવરલાલ જાટના નિધન પર શોક વ્યક્ત કર્યો છે. પ્રધાનમંત્રીએ કહ્યું હતું કે, “સાંસદ અને ભૂતપૂર્વ કેન્દ્રીય મંત્રી શ્રી સાંવરલાલ જાટના નિધનથી દુઃખ થયું છે. આ ભાજપ અને દેશ માટે મોટું નુકસાન છે. મારું દીલસોજી. શ્રી સાંવરલાલ જાટે ગામડા અને ખેડૂતોની સુખાકારી માટે ઘણું કામ કર્યું હતું. દુઃખની આ ઘડીમાં હું તેમના પરિવારજનો અને સમર્થકોની સાથે છું.”
પ્રધાનમંત્રીએ જમ્મૂ, કાશ્મીર, લેહ અને લદ્દાખમાં યોજાયેલી બીડીસી ચૂંટણીનાં વિજેતા ઉમેદવારોને અભિનંદન પાઠવ્ય

પ્રધાનમંત્રી શ્રી નરેન્દ્ર મોદીએ સંપૂર્ણ જમ્મૂ, કાશ્મીર, લેહ અને લદ્દાખમાં થયેલી બીડીસી ચૂંટણીમાં વિજેતા ઉમેદવારોને અભિનંદન પાઠવ્યા હતા. પ્રધાનમંત્રીએ કહ્યું હતું કે, તેઓ એ બાબતે ખુશ છે કે જમ્મૂ, કાશ્મીર, લેહ અને લદ્દાખમાં બીડીસીની ચૂંટણી ખૂબ જ શાંતિપૂર્ણ રીતે સંપન્ન થઈ.
પ્રધાનમંત્રી શ્રીએ મુખ્ય ક્ષેત્રોમાં વિકાસ કાર્યો માટે નાગાલેન્ડના લોકોને અભિનંદન આપ્યા

પ્રધાનમંત્રી શ્રી નરેન્દ્ર મોદીએ નાગાલેન્ડના લોકોને વિકાસ કાર્યો માટે અભિનંદન આપ્યા છે જેમાં કનેક્ટિવિટી, શિક્ષણ, પ્રવાસન અને ઉર્જા જેવા મુખ્ય ક્ષેત્રોને આવરી લેવામાં આવ્યા છે. નાગાલેન્ડના મુખ્યમંત્રી શ્રી નેફિયુ રિયો દ્વારા કરવામાં આવેલા ટ્વીટના જવાબમાં, પ્રધાનમંત્રી શ્રીએ કહ્યું; "નાગાલેન્ડની મારી બહેનો અને ભાઈઓને વિકાસ કાર્યો માટે અભિનંદન, જેમાં કનેક્ટિવિટી, શિક્ષણ, પર્યટન અને ઊર્જા જેવા મુખ્ય ક્ષેત્રોને આવરી લેવામાં આવ્યા છે.
રક્તપિત્ત નિવારણ દિન નિમિત્તે પ્રધાનમંત્રીનો સંદેશ

પ્રધાનમંત્રી શ્રી નરેન્દ્ર મોદીએ ભારતમાંથી ‘સારવારક્ષમ રોગ’ રક્તપિત્તને સંપૂર્ણપણે નાબૂદ કરવા સહિયારા પ્રયાસો માટે અપીલ કરી છે. રક્તપત્તિ નિવારણ દિવસના પ્રસંગે પોતાના સંદેશમાં પ્રધાનમંત્રીએ કહ્યું હતું કે, આપણે સારવાર મેળવીને સ્વસ્થ થનાર વ્યક્તિઓના સામાજિક-આર્થિક ઉત્થાન અને રાષ્ટ્રનિર્માણમાં તેમના પ્રદાન માટે ખભેખભો મિલાવીને કામ કરવું પડશે. તેમણે જણાવ્યું હતું કે, અમે એ સુનિશ્ચિત કરવા આતુર છીએ કે આપણા દેશના નાગરિકો સન્માનપૂર્વક જીવન જીવે, જેનું સ્વપ્ન મહાત્મા ગાંધીએ જોયું હતું. પ્રધાનમંત્રીએ યાદ કર્યું હતું કે, મહાત્મા ગાંધીએ રક્તપિત પીડિતો માટે સતત પ્રયાસ કર્યા હતા. તેઓ આ રોગીઓની સારવાર કરવાની જ નહીં, પણ તેમને આપણા સમાજના મુખ્ય પ્રવાહમાં સામેલ કરવાનું સ્વપ્ન સેવતા હતા તેવું તેમણે ઉમેર્યું હતું. પ્રધાનમંત્રીએ કહ્યું હતું કે, રાષ્ટ્રીય રક્તપિત નાબૂદી કાર્યક્રમ હેઠળ આ દેશમાંથી રક્તપિત નાબૂદ કરવાનો પ્રયાસ મહાત્મા ગાંધીના સ્વપ્નને શ્રદ્ધાંજલિ સમાન છે. તેમણે આ કાર્યક્રમ 1955માં શરૂ થયો હોવાની યાદ અપાવી હતી. તેમણે નોંધ્યું હતું કે, જાહેર સ્વાસ્થ્ય સમસ્યા તરીકે રક્તપિત નાબૂદીનો લક્ષ્યાંક વર્ષ 2005માં હાંસલ કરવામાં આવ્યો છે, જે રાષ્ટ્રીય સ્તરે 10,000ની વસતિ દીઠ 1 કેસથી ઓછાનો દર હતો. તેમણે જણાવ્યું હતું કે, ત્યારબાદ કેસ નિદાનના દરમાં આંશિક ઘટાડો થયો છે, છતાં નિદાન સમયે દેખાતી ખોડ વધી છે. તેમણે કહ્યું હતું કે, એક રાષ્ટ્ર તરીકે અમે છેવાડાના માણસ સુધી પહોંચવા કોઈ કસર બાકી નહીં રાખીએ, પણ આ રોગ સાથે જોડાયેલ સામાજિક કલંકને દૂર કરવા પણ સહિયારો પ્રયાસ કરીશું. પ્રધાનમંત્રીએ ઉલ્લેખ કર્યો હતો કે, વર્ષ 2016માં રાષ્ટ્રીય સ્વાસ્થ્ય અભિયાન હેઠળ સમુદાયમાં રક્તપિતના કેસ વહેલાસર ઓળખવા ત્રિપાંખિયો વ્યૂહ અપનાવવામાં આવ્યો છે, ખાસ કરીને અંતરિયાળ અને દુર્ગમ વિસ્તારોમાં. વર્ષ 2016માં વિશેષ લેપ્રોસી કેસ ડિટેક્શન અભિયાન (રક્તપિત કેસ નિદાન અભિયાન) હાથ ધરવામાં આવ્યું હતું. તેના પરિણામે 32,000થી વધારે કેસોની પુષ્ટિ થઈ હતી અને તેની સારવાર કરવામાં આવી હતી. ઉપરાંત દર્દીઓના અતિ સંપર્કમાં રહેનારી વ્યક્તિઓને પણ રોગ ન થાય તેની શક્યતા ઘટાડવા દવા આપવામાં આવી હતી.
પ્રધાનમંત્રી 17 ડિસેમ્બરે ઓલ ઈન્ડિયા મેયર્સ કોન્ફરન્સનું ઉદઘાટન કરશે

પ્રધાનમંત્રી શ્રી નરેન્દ્ર મોદી 17 ડિસેમ્બર 2021ના રોજ સવારે 10:30 વાગ્યે વારાણસીમાં ઉત્તર પ્રદેશના શહેરી વિકાસ વિભાગ દ્વારા આયોજિત અખિલ ભારતીય મેયર્સ કોન્ફરન્સનું ઉદઘાટન અને વિડિયો કોન્ફરન્સિંગ દ્વારા સંબોધન કરશે. કોન્ફરન્સમાં દેશભરના વિવિધ રાજ્યોના મેયરો ભાગ લેશે. કોન્ફરન્સનો વિષય : “ન્યુ અર્બન ઈન્ડિયા” છે. શહેરી વિસ્તારોમાં રહેવાની સરળતા સુનિશ્ચિત કરવાનો પ્રધાનનો સતત પ્રયાસ રહ્યો છે. જર્જરિત શહેરી ઈન્ફ્રાસ્ટ્રક્ચર અને સુવિધાઓના અભાવના મુદ્દાઓને ઉકેલવા માટે સરકારે બહુવિધ યોજનાઓ અને પહેલો શરૂ કરી છે. આ પ્રયાસોનું વિશેષ ધ્યાન ઉત્તર પ્રદેશ રાજ્ય રહ્યું છે, જેણે ખાસ કરીને છેલ્લા પાંચ વર્ષમાં શહેરી લેન્ડસ્કેપમાં જબરદસ્ત પ્રગતિ અને પરિવર્તન જોયું છે. શહેરી વિકાસના ક્ષેત્રમાં ભારત સરકાર અને ઉત્તર પ્રદેશ સરકારની મુખ્ય સિદ્ધિઓ દર્શાવવા માટે 17 થી 19 ડિસેમ્બર દરમિયાન એક પ્રદર્શનનું પણ આયોજન કરવામાં આવ્યું છે. આ પ્રસંગે ઉત્તર પ્રદેશના મુખ્યમંત્રી અને કેન્દ્રીય ગૃહ અને શહેરી બાબતોના મંત્રી પણ હાજર રહેશે.
પ્રધાનમંત્રીએ મેઘાલય, મણિપુર અને ત્રિપુરાના વાસીઓને તેના રાજ્ય સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મેઘાલય, મણિપુર અને ત્રિપુરાના વાસિઓને તેના રાજ્યોના સ્થાપના દિવસ પર શુભેચ્છા પાઠવી છે. પ્રધાનમંત્રીએ કહ્યું કે, “મેઘાલય, મણિપુર અને ત્રિપુરાના વાસિઓને તેમના રાજ્યોની સ્થાપના દિવસના અવસર પર શુભેચ્છા. હું આ રાજ્યોને તેમની વિકાસ યાત્રા માટે શુભકામનાઓ આપું છું.”
પ્રધાનમંત્રીએ NEPના અમલીકરણ પર અખિલ ભારતીય શિક્ષા સમાગમનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે વારાણસીમાં રાષ્ટ્રીય શિક્ષણ નીતિના અમલીકરણ પર અખિલ ભારતીય શિક્ષા સમાગમનું ઉદ્ઘાટન કર્યું હતું. આ પ્રસંગે ઉત્તરપ્રદેશના રાજ્યપાલ શ્રીમતી આનંદીબેન પટેલ, ઉત્તરપ્રદેશના મુખ્યમંત્રી યોગી આદિત્યનાથ, કેન્દ્રીય મંત્રીઓ શ્રી ધર્મેન્દ્ર પ્રધાન, શ્રીમતી અન્નપૂર્ણા દેવી, ડૉ. સુભાષ સરકાર, ડૉ. રાજકુમાર રંજન સિંહ, રાજ્યના મંત્રીઓ, શિક્ષણવિદો અને અન્ય હિતધારકો ઉપસ્થિત રહ્યા હતા. આ પ્રસંગે ઉપસ્થિતોને સંબોધન કરતી વખતે પ્રધાનમંત્રીએ જણાવ્યું હતું કે, આપણી શિક્ષણ પ્રણાલી અને આપણી યુવા પેઢીનો ‘અમૃતકાળ’ના સંકલ્પોને સાકાર સ્વરૂપ આપવામાં ખૂબ જ મોટો હિસ્સો છે. તેમણે મહાનામા મદન મોહન માલવિયાને વંદન કરતી વખતે આ સમાગમ માટે શુભેચ્છાઓ પાઠવી હતી. દિવસ દરમિયાન અગાઉ, પ્રધાનમંત્રીએ એલ.ટી. કોલેજમાં અક્ષયપાત્ર મધ્યાહન ભોજન રસોડાનું ઉદ્ઘાટન કર્યું હતું. તેમણે જણાવ્યું હતું કે, તેમણે જે વિદ્યાર્થીઓ સાથે વાર્તાલાપ કર્યો હતો તેમની ઉચ્ચ કક્ષાની પ્રતિભા એ તેમની પ્રતિભાનો ઉપયોગ કરવા માટે જરૂરી પ્રયાસોનો સંકેત છે. પ્રધાનમંત્રીએ જણાવ્યું હતું કે, “રાષ્ટ્રીય શિક્ષણ નીતિનું મૂળભૂત વચન શિક્ષણને સંકુચિત વિચારધારામાંથી બહાર કાઢવાનું અને તેને 21મી સદીના આધુનિક વિચારો સાથે જોડવાનું છે.” પ્રધાનમંત્રીએ આગળ ઉમેર્યું હતું કે, દેશમાં બૌદ્ધિક લોકો અને કૌશલ્યની ક્યારેય અછત થઇ જ નથી, જોકે, બ્રિટિશરો દ્વારા બનાવવામાં આવેલી શિક્ષણ પ્રણાલી ક્યારેય ભારતીય સિદ્ધાંતોનો હિસ્સો નથી રહી. તેમણે શિક્ષણના ભારતીય સિદ્ધાંતોની બહુપરીમાણીયતાને રેખાંકિત કર્યા હતા અને આધુનિક ભારતીય શિક્ષણ પ્રણાલીને અંકિત કરવા માટે તે પાસું હોવું જોઇએ તેમ કહ્યું હતું. પ્રધાનમંત્રીએ ભારપૂર્વક જણાવ્યું હતું કે, “આપણે માત્ર ડિગ્રી મેળવનારા યુવાનોને તૈયાર ના કરવા જોઇએ નહીં પરંતુ દેશને આગળ વધવા માટે જે પણ માનવ સંસાધનોની જરૂર છે તે અનુસાર દેશને આપણી શિક્ષણ પ્રણાલી આપવી જોઇએ. અમારા શિક્ષકો અને શૈક્ષણિક સંસ્થાઓએ આ સંકલ્પનું નેતૃત્વ સંભાળવાનું છે.” નવા ભારતનું સર્જન કરવા માટે, પ્રધાનમંત્રીએ આગ્રહપૂર્વક કહ્યું હતું કે, નવી પ્રણાલી અને આધુનિક પ્રક્રિયાઓ ઘણી મહત્વપૂર્ણ છે. તેમણે કહ્યું હતું કે, અગાઉના સમયમાં જેની કલ્પના પણ નહોતી કરવામાં આવતી તે હવે વાસ્તવિક થઇ રહ્યું છે. પ્રધાનમંત્રીએ આગળ ઉમેર્યું હતું કે, “કોરોના જેવી મહામારીમાંથી આપણે ખૂબ જ ઝડપથી બેઠા થયા છીએ એવું નથી પરંતુ આજે ભારત સમગ્ર દુનિયામાં સૌથી ઝડપથી વૃદ્ધિ પામી રહેલા અર્થતંત્રમાંથી એક છે. આજે, આપણે આખી દુનિયામાં ત્રીજી સૌથી મોટી સ્ટાર્ટઅપ ઇકોસિસ્ટમ છીએ.” પ્રધાનમંત્રીએ નોંધ્યું હતું કે, અવકાશ ટેકનોલોજી જેવા ક્ષેત્રોમાં, જ્યાં અગાઉના સમયમાં માત્ર સરકાર દ્વારા જ બધું કરવામાં આવતું હતું ત્યાં, હવે ખાનગી ખેલાડીઓ દ્વારા યુવાનો માટે એક નવી દુનિયા બનાવવામાં આવી રહી છે. જે ક્ષેત્રો અગાઉના સમયમાં મહિલાઓ માટે બંધ હતા તેઓ હવે તેમની પ્રતિભા બતાવી રહ્યા છે. પ્રધાનમંત્રીએ એ બાબત પર પ્રકાશ પાડ્યો હતો કે, નવી નીતિમાં સંપૂર્ણ ધ્યાન બાળકોને તેમની પ્રતિભા અને બાળકોની પસંદગીઓ અનુસાર તેને કૌશલ્યવાન બનાવવા પર કેન્દ્રિત કરવામાં આવ્યું છે. તેમણે કહ્યું હતું કે, “આપણા યુવાનો કૌશલ્યવાન, આત્મવિશ્વાસુ, વ્યવહારુ અને ગણતરીશીલ હોવા જોઇએ, શિક્ષણ નીતિ આ માટે આધાર તૈયાર કરી રહી છે.”. પ્રધાનમંત્રીએ વિચારવાની નવી પ્રક્રિયા સાથે ભવિષ્ય માટે કામ કરવાની જરૂરિયાત પર ખાસ ભાર મૂક્યો હતો. તેમણે જણાવ્યું હતું કે, બાળકો આજે ખૂબ જ અદ્યતન પ્રતિભા બતાવી રહ્યા છે અને આપણે તેમની પ્રતિભાને મદદ કરવા માટે અને તેમનો ઉપયોગ કરવા માટે તૈયાર રહેવાની જરૂર છે.
પ્રધાનમંત્રીએ તબીબ દિવસ નિમિત્તે તબીબોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ તબીબ દિવસ નિમિત્તે તબીબોને શુભેચ્છા પાઠવી હતી. પ્રધાનમંત્રીએ એક ટ્વીટમાં કહ્યું, “તબીબ દિવસ નિમિત્તે, તમામ તબીબોને મારી શુભેચ્છાઓ. ચિકિત્સાની દુનિયામાં ભારતની જે પ્રગતિ છે તે પ્રશંસનીય છે અને જેણે આપણા ગ્રહને સ્વસ્થ બનાવવામાં યોગદાન આપ્યું છે. અહીં મેં થોડા દિવસ અગાઉ #
પીએમએ હરજિન્દર કૌરને કાંસ્ય ચંદ્રક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ હરજિન્દર કૌરને મહિલાઓની 71 કિગ્રા વેઇટલિફ્ટિંગમાં બ્રોન્ઝ મેડલ જીતવા બદલ અભિનંદન પાઠવ્યા છે. પ્રધાનમંત્રીએ ટ્વીટ કર્યું; “આપણી વેઇટલિફ્ટિંગ ટુકડીએ બર્મિંગહામ
પ્રધાનમંત્રીએ શ્યામજી કૃષ્ણ વર્માને તેમની જન્મ જયંતી પર વંદન કર્યાં

પ્રધાનમંત્રી શ્રી નરેન્દ્ર મોદીએ ભારતીય ક્રાંતિકારી સ્વાતંત્ર્ય સેનાની શ્યામજી કૃષ્ણ વર્માને તેમની જન્મ જયંતી પર વંદન કર્યા હતા. પ્રધાનમંત્રીએ કહ્યું કે, હું પુજનીય શ્યામજી કૃષ્ણ વર્માને તેમની જયંતી પર વંદન કરું છું. તેમનો દેશભક્તિનનો ઉત્સાહ અને ભારતની સ્વતંત્રતામાં તેમના યોગદાનને ક્યારેય નહીં ભૂલી શકાય. શ્યામજી કૃષ્ણ વર્મા અને તેમની મહાનતા અંગે મેં કરેલું એક જૂનું ભાષણ અહીં શેર કરું છું, https://www.youtube.com/watch?v=
પ્રધાનમંત્રી આવતીકાલે વારાણસીમાં રિંગ રોડ અને બાબતપુર એરપોર્ટ રોડનું ઉદઘાટન કરશે

પ્રધાનમંત્રી વારાણસીમાં ગંગા નદી પર આંતરિક જળમાર્ગ ટર્મિનલ દેશને અર્પણ કરશે. પ્રધાનમંત્રી શ્રી નરેન્દ્ર મોદી 12 નવેમ્બર, 2018ને સોમવારનાં રોજ વારાણસીમાં બે મહત્ત્વપૂર્ણ રાષ્ટ્રીય રાજમાર્ગો દેશને અર્પણ કરશે. આ બંને રાજમાર્ગોની કુલ લંબાઈ 34 કિલોમીટર છે અને એનું નિર્માણ રૂ. 1571.95 કરોડનાં ખર્ચે થયું છે. આ પ્રસંગે પ્રધાનમંત્રી મોદીની સાથે ઉત્તરપ્રદેશનાં રાજ્યપાલ શ્રી રામ નાઇક, કેન્દ્રીય માર્ગ પરિવહન અને રાજમાર્ગ, જહાજ, જળ સંસાધન, નદી વિકાસ અને ગંગા પુનરોદ્ધાર મંત્રી શ્રી નીતિન ગડકરી અને ઉત્તરપ્રદેશનાં મુખ્યમંત્રી યોગી આદિત્યનાથ ઉપસ્થિત રહેશે. આ કાર્યક્રમ ઉત્તરપ્રદેશમાં વારાણસીમાં હરદુઆમાં રિંગ રોડ તિરાહા ખાતે બપોરે યોજાશે. 16.55 કિલોમીટરની લંબાઈ ધરાવતા વારાણસી રિંગ રોડનો પ્રથમ ફેઝ રૂ. 759.36 કરોડનાં ખર્ચે પૂર્ણ થયો છે, ત્યારે રાષ્ટ્રીય રાજમાર્ગ (એનએચ) 56 પર 17.25 કિલોમીટરની લંબાઈ ધરાવતા બાબતપુર-વારાણસી રોડનાં ફોર-લેન અને નિર્માણનાં કામનો ખર્ચ અંદાજે રૂ. 812.59 કરોડ આવ્યો છે. બાબતપુર એરપોર્ટ હાઇવે વારાણસીને એરપોર્ટ સાથે જોડશે અને જૌનપુર, સુલ્તાનપુર અને લખનઉ તરફ દોરી જશે. હરહુઓ પર ફ્લાયઓવર અને તરના પર આરઓબી સાથે રોડ વારાણસી અને એરપોર્ટ વચ્ચેનું અંતર ઘટાડશે. એનાથી વારાણસી અને પ્રવાસીઓને તેમજ વારાસણીની મુલાકાત લેનાર અન્ય મુલાકાતીઓને મોટી રાહત મળશે. બે આરઓબી અને ફ્લાયઓવર સાથે રિંગ રોડ એનએચ 56 (લખનૌ-વારાણસી), એનએચ 233 (આઝમગઢ-વારાણસી), એનએચ 29 (ગોરખપુર-વારાણસી) અને અયોધ્યા – વારાણસી હાઇવે માટે વારાણસી સિટીને બાયપાસ કરવા માટેનો માર્ગ આપશે, જેથી શહેરમાં ટ્રાફિકની ગીચતામાં ઘટાડો થશે. એનાથી પ્રવાસનાં સમયમાં, ઇંધણનાં વપરાશમાં અને આ વિસ્તારમાં પ્રદૂષણમાં નોંધપાત્રપ ઘટાડો થશે. રિંગ રોડ બૌદ્ધ સંપ્રદાયનાં મહત્ત્વપૂર્ણ યાત્રાધામ સારનાથ સુધી વધારે સરળ અને સુવિધાજનક સુલભતા પ્રદાન કરશે. આ પ્રોજેક્ટ્સ રોજગારીની તકો વધારો, લઘુ અને મધ્યમ ઉદ્યોગનાં વિકાસની તકો પૂરી પાડશે અને આ વિસ્તારમાં આર્થિક વિકાસને પ્રોત્સાહન પણ આપશે. અત્યારે એનએચ પ્રોજેક્ટ્સની કુલ લંબાઈ 2833 કિલોમીટર છે, જેનો અંદાજિત ખર્ચ રૂ. 63,885 કરોડ છે, જે વારાણસીને પૂર્વ ઉત્તરપ્રદેશનાં અન્ય સ્થળો સાથે જોડશે. પ્રધાનમંત્રી વારાણસીમાં ગંગા નદી પર આંતરિક જળમાર્ગ પણ દેશને અર્પણ કરશે. આ એનડબલ્યુ-1 (ગંગા નદી) પર નિર્માણાધિન ચાર મલ્ટિ મોડલ ટર્મિનલમાંથી પ્રથમ ટર્મિનલ છે, જે વિશ્વ બેંકની સહાયથી ચાલતા જલ માર્ગ વિકાસ પ્રોજેક્ટનો ભાગ છે. જલ માર્ગ વિકાસ પ્રોજેક્ટનું સંચાલન ભારતીય આંતર જળમાર્ગ સત્તામંડળ કરે છે. અન્ય ત્રણ ટર્મનિલનું નિર્માણ સાહિબગંજ, હલ્દિયા અને ગાઝીપુરમાં ચાલુ છે. પ્રોજેક્ટ ગંગા નદી પર 1500થી 2000 ડીડબલ્યુટીની ક્ષમતા સાથે જહાજોની વાણિજ્યિક અવરજવરને સુલભ કરશે. પ્રધાનમંત્રી દેશનાં પ્રથમ કન્ટેઇનર કન્સાઇન્મેન્ટ (આઝાદી પછીના)નું સ્ગાગત કરશે, જેને આંતરિક જળમાર્ગ જહાજ પર મોકલવામાં આવશે. આ કન્સાઇન્મેન્ટમાં ફૂડ એન્ડ બેવરેજ કંપની પેપ્સિકોનાં કાર્ગો (માલવાહક) સામેલ છે, જેને ઓક્ટોબરનાં અંતિમ સપ્તાહમાં કોલકાતામાંથી રવાના કરવામાં આવ્યું છે.
પ્રધાનમંત્રીએ શ્રીલંકા સામે ઐતિહાસિક વિજય પ્રાપ્ત કરવા બદલ ભારતીય ક્રિકેટ ટીમને અભિનંદન આપ્યા

પ્રધાનમંત્રી શ્રી નરેન્દ્ર મોદીએ શ્રીલંકા સામેની સિરિઝમાં ઐતિહાસિક વિજય પ્રાપ્ત કરવા બદલ ભારતીય ક્રિકેટ ટીમને અભિનંદન આપ્યા. પ્રધાનમંત્રીએ કહ્યું કે, “શ્રીલંકા સામેની સિરીઝમાં ઐતિહાસિક વિજય પ્રાપ્ત કરવા બદલ ભારતીય ક્રિકેટ ટીમને ખૂબ ખૂબ અભિનંદન. ટીમના પ્રભાવશાળી પ્રદર્શન બદલ આપણને ગર્વનો અનુભવ થાય છે.”
પીએમએ ઉત્તર પ્રદેશના બાંદા ખાતે યમુના નદીમાં થયેલા અકસ્માતમાં મૃત્યુ પામેલા લોકો અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના બાંદા જિલ્લામાં યમુના નદીમાં થયેલા અકસ્માતમાં થયેલા મૃત્યુ અંગે ઊંડા શોકની લાગણી વ્યક્ત કરી છે. શ્રી મોદીએ અસરગ્રસ્ત પરિવારો પ્રત્યે સંવેદના વ્યક્ત કરી અને માહિતી આપી કે રાજ્ય સરકારની દેખરેખ હેઠળ સ્થાનિક વહીવટીતંત્ર તમામ શક્ય મદદ પૂરી પાડી રહ્યું છે. પ્રધાનમંત્રી કાર્યાલયે ટ્વીટ કર્યું; “ઉત્તર પ્રદેશના બાંદામાં યમુના નદીમાં થયેલો અકસ્માત હૃદયદ્રાવક છે. આ દુર્ઘટનામાં જેમણે પોતાના પ્રિયજનોને ગુમાવ્યા છે તેમના પ્રત્યે હું સંવેદના વ્યક્ત કરું છું. રાજ્ય સરકારની દેખરેખ હેઠળ સ્થાનિક વહીવટીતંત્ર રાહત અને બચાવ કાર્યમાં સંપૂર્ણ રીતે વ્યસ્ત છે.:
પ્રધાનમંત્રીએ રાષ્ટ્રીય યુવા દિવસનાં પ્રસંગે વીડિયો કોન્ફરન્સ મારફતે બે કાર્યક્રમોને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે રાષ્ટ્રીય યુવા દિવસનાં પ્રસંગે બે મહત્ત્વપૂર્ણ કાર્યક્રમોને વીડિયો કોન્ફરન્સ મારફતે સંબોધન કર્યું હતું. ગ્રેટર નોઇડામાં ગૌતમ બુદ્ધ યુનિવર્સિટીમાં રાષ્ટ્રીય યુવા મહોત્સવ 2018નાં ઉદ્ઘાટન સમારંભને સંબોધતા પ્રધાનમંત્રીએ શરૂઆતમાં ઇસરોને પીએસએલવી-સી40નાં સફળતાપૂર્વક પ્રક્ષેપણ બદલ અભિનંદન પાઠવ્યાં હતાં. પ્રધાનમંત્રીએ કહ્યું હતું કે, અંતરિક્ષમાં આપણી હરણફાળ આપણાં નાગરિકોને મદદરૂપ થશે અને આપણા વિકાસની સફરને આગળ વધારશે. તેમણે ડિસેમ્બર, 2017માં મન કી બાત દરમિયાન જિલ્લાઓમાં મોક સંસદ યોજવાની વાતને યાદ કરી હતી. તેમણે ઉમેર્યું હતું કે, આ પ્રકારની મોક સંસદ આપણાં યુવાનો વચ્ચે ચર્ચાનો જુસ્સો વધારશે. પ્રધાનમંત્રીએ કહ્યું હતું કે, આપણો જન્મ વર્ષ 1947 પછી થયો છે અને એટલે આપણે આઝાદીની લડાઈમાં સામેલ થવાનું ગૌરવ લઈ શક્યાં નહોતા. તેમણે ઉમેર્યું હતું કે, પણ આપણી પાસે આઝાદીની લડત લડનાર મહાન સ્ત્રી અને પુરુષોનાં સ્વપ્નો સાકાર કરવાની તક છે, જેમણે આપણી સ્વતંત્રતા કાજે તેમનાં જીવનનું બલિદાન આપ્યું હતું. શ્રી નરેન્દ્ર મોદીએ ભારપૂર્વક જણાવ્યું હતું કે, આપણે આપણાં સ્વાતંત્ર્ય સેનાનીઓનાં સ્વપ્નનાં ભારતનું નિર્માણ કરીશું. પ્રધાનમંત્રીએ કહ્યું હતું કે, આપણે આપણાં યુવાનોને રોજગારીનાં સર્જકો બનાવવા ઇચ્છીએ છીએ. તેમણે ઉમેર્યું હતું કે, જે નવીનતા લાવે છે, જે સંશોધન કરે છે એ યુવાન છે. પ્રધાનમંત્રીએ જણાવ્યું હતું કે, કેટલાંક લોકો કહે છે કે આજની યુવા પેઢીમાં ‘ધૈર્ય’ નથી. પ્રધાનમંત્રીએ કહ્યું હતું કે, આપણાં યુવાનોનું અધીરાપણું જ તેમને નવીનતા લાવવા માટે પ્રેરિત કરે છે. તેમણે ઉમેર્યું હતું કે, આપણા યુવાનોનો ઉત્સાહ નવીનતાસભર વિચાર કરવા અને નવી કામગીરી કરવા સક્ષમ બનાવે છે. પ્રધાનમંત્રીએ યુવાનોને રમતગમતને તેમનાં જીવનનું અભિન્ન અંગ બનાવવા અપીલ કરી હતી. રાષ્ટ્રીય યુવા દિવસ અને કર્ણાટકનાં બેલગાવીમાં સર્વધર્મસમભાવ સભાનાં કાર્યક્રમોને સંબોધતા પ્રધાનમંત્રીએ કહ્યું હતું કે, સ્વામી વિવેકાનંદે બંધુત્વની ભાવના પર ભાર મૂક્યો હતો. પ્રધાનમંત્રીએ ઉમેર્યું હતું કે, સ્વામી વિવેકાનંદ ભારતનાં વિકાસમાં જ આપણું સુખ, આપણી શાંતિ અને સમૃદ્ધિ રહેલી હોવાનું માનતાં હતાં. શ્રી નરેન્દ્ર મોદીએ કહ્યું હતું કે, પશ્ચિમ જગતમાં ભારત સામે ઘણો દુષ્પ્રચાર કરવામાં આવ્યો હતો, જેને સ્વામી વિવેકાનંદે ખોટો પુરવાર કર્યો હતો. તેમણે ઉમેર્યું હતું કે, સ્વામી વિવેકાનંદે સામાજિક અનિષ્ટો સામે અવાજ બુલંદ કર્યો હતો. પ્રધાનમંત્રીએ કહ્યું હતું કે, કેટલાંક લોકો દેશનાં લોકોમાં ભાગલાં પાડવાનો પ્રયાસ કરી રહ્યાં છે, પણ આ દેશનાં યુવાનો તેમને યોગ્ય જવાબ આપશે. પ્રધાનમંત્રીએ ઉમેર્યું હતું કે, આપણી યુવા પેઢી ક્યારેય ગેરમાર્ગે દોરાશે નહીં. પ્રધાનમંત્રીએ કહ્યું હતું કે, ભારતનાં યુવાનો જ સ્વચ્છ ભારત અભિયાનને નવી ઊંચાઈ પર લઈ ગયા છે. તેમણે ઉમેર્યું હતું કે, ભારત સાધુસંતોની ભૂમિ છે, જેમણે સમાજની સેવા કરી હતી અને સુધારાનો પવન ફૂંક્યો હતો. પ્રધાનમંત્રીએ કહ્યું હતું કે, સેવાભાવ આપણી સંસ્કૃતિનું અભિન્ન અંગ છે. તેમણે ઉમેર્યું હતું કે, સમગ્ર ભારતમાં કેટલાંક વ્યક્તિઓ અને સંસ્થાઓ નિઃસ્વાર્થપણે સમાજની સેવા કરી રહ્યાં છે. પ્રધાનમંત્રીએ આપણાં દેશને ઓડીએફ (ખુલ્લામાં શૌચક્રિયાથી મુક્ત) બનાવવા માટે કામ કરનારા દરેકની પ્રશંસા કરી હતી.
પ્રધાનમંત્રીએ ગુજરાતનાં કેવડિયાનાં એકતાનગરમાં સ્ટેચ્યુ ઑફ યુનિટી ખાતે મિશન લાઇફ(LiFE)નો શુભારંભ કર્યો સંયુક્ત રાષ્ટ્રના મહાસચિવ મહામહિમ શ્રી એન્ટોનિયો ગુટેરેસ સાથે દ્વિપક્ષીય બેઠકમાં ભાગ લીધો

પ્રધાનમંત્રી શ્રી નરેન્દ્ર મોદીએ ગુજરાતનાં કેવડિયાનાં એકતા નગરમાં સ્ટેચ્યુ ઑફ યુનિટી ખાતે સંયુક્ત રાષ્ટ્રના મહાસચિવ મહામહિમ શ્રી એન્ટોનિયો ગુટેરેસ સાથે દ્વિપક્ષીય બેઠકમાં હાજરી આપી હતી અને ત્યારબાદ મિશન લાઇફ- ) અભિયાનની પહેલ સમગ્ર દુનિયામાં ફેલાશે. “પર્યાવરણને અનુકૂળ નીતિઓને આગળ ધપાવવા માટે ભારતે જે પ્રતિબદ્ધતા વ્યક્ત કરી છે અને આંતરરાષ્ટ્રીય સૌર ગઠબંધનને ટેકો આપીને પુનઃપ્રાપ્ય ઊર્જામાં રોકાણમાં નોંધપાત્ર વધારો કરવાની તેની પ્રતિબદ્ધતાથી હું અત્યંત પ્રોત્સાહિત થયો છું. આપણે પુનઃપ્રાપ્ય ક્રાંતિને વેગ આપવાની જરૂર છે અને હું આ એજન્ડાને આગળ વધારવા માટે ભારત સાથે કામ કરવા આતુર છું.” ઇજિપ્તમાં આગામી સીઓપી 27 વિશે વાત કરતા, સેક્રેટરી જનરલે કહ્યું કે આ પરિષદ પેરિસ કરારના તમામ આધારસ્તંભો પર વિશ્વાસ જાહેર કરવા અને કાર્યવાહીને વેગ આપવા માટે એક મહત્વપૂર્ણ રાજકીય તક રજૂ કરે છે. તેમણે જણાવ્યું હતું કે, “આબોહવાની અસરો પ્રત્યેની તેની ભેદ્યતા અને તેનાં વિશાળ અર્થતંત્ર સાથે ભારત મહત્વપૂર્ણ સેતુની ભૂમિકા ભજવી શકે છે.” મહાત્મા ગાંધીને ટાંકીને શ્રી ગુટેરેસે કહ્યું હતું કે, “વિશ્વ પાસે દરેકની જરૂરિયાતો માટે પૂરતું છે, પરંતુ દરેકની લાલચ માટે પૂરતું નથી.” તેમણે વધુમાં ઉમેર્યું હતું કે, આપણે પૃથ્વીનાં સંસાધનો સાથે ડહાપણ અને આદરથી વર્તવું જોઈએ. સંયુક્ત રાષ્ટ્રના મહાસચિવે અર્થતંત્રો અને જીવનશૈલીમાં પરિવર્તન લાવવાનું વચન આપ્યું હતું, જેથી આપણે પૃથ્વીનાં સંસાધનોને વાજબી રીતે વહેંચી શકીએ અને આપણને જેની જરૂર હોય તે જ લઈ શકીએ. તેમણે દરેકને ભારત પર ભરોસો રાખવા પણ વિનંતી કરી હતી, કેમ કે તે જી-20ના પ્રમુખપદની જવાબદારી સંભાળે છે, જેથી તેના ઇતિહાસ, તેની સંસ્કૃતિ અને તેની પરંપરાને સંપૂર્ણપણે અનુરૂપ સ્થિરતાના નવા યુગની શરૂઆત કરવામાં મદદ મળી શકે.” આ પ્રસંગે ગુજરાતના મુખ્યમંત્રી શ્રી ભૂપેન્દ્ર પટેલ, કેન્દ્રીય વિદેશ મંત્રી શ્રી સુબ્રહ્મણ્યમ જયશંકર અને સંયુક્ત રાષ્ટ્રના મહાસચિવ મહામહિમ શ્રી એન્ટોનિયો ગુટેરેસ સહિતના મહાનુભાવો ઉપસ્થિત રહ્યા હતા. પશ્ચાદભૂમિકા મિશન લાઇફનો ઉદ્દેશ સ્થિરતા તરફના આપણા સામૂહિક અભિગમને બદલવા માટે ત્રિપાંખિયા વ્યૂહને અનુસરવાનો છે. પહેલું એ છે કે વ્યક્તિઓને તેમનાં રોજિંદા જીવનમાં (માગ) સરળ છતાં અસરકારક પર્યાવરણ-મૈત્રીપૂર્ણ ક્રિયાઓનો અભ્યાસ કરવા માટે પ્રેરિત કરવી; બીજું એ છે કે ઉદ્યોગો અને બજારોને બદલાતી માગ (પુરવઠો) સામે ઝડપથી પ્રતિસાદ આપવા માટે સક્ષમ બનાવવા અને; ત્રીજું એ છે કે ટકાઉ વપરાશ અને ઉત્પાદન (નીતિ) બંનેને ટેકો આપવા માટે સરકાર અને ઔદ્યોગિક નીતિને પ્રભાવિત કરવી.
પ્રધાનમંત્રીએ વિદ્યાર્થીઓ, વાલીઓ અને શિક્ષકોને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ સીબીએસઇની બોર્ડની પરીક્ષા આપી રહેલા વિદ્યાર્થીઓ, તેમના વાલીઓ અને શિક્ષકોને શુભેચ્છાઓ પાઠવી હતી. પ્રધાનમંત્રીએ કહ્યું, “આજથી સીબીએસઇની ધોરણ 10 તથા 12ની પરીક્ષાઓ શરૂ થઇ રહી છે, તો દરેક પરીક્ષાર્થી શુરવીરો, તેમના વાલીઓ અને શિક્ષકોને શુભેચ્છાઓ. હું મારા યુવા મિત્રોને ખુશીથી અને તણાવમુક્ત થઇને પરીક્ષા આપવાનો આગ્રહ કરું છં. મહિનાઓની સખત મહેનત અને તૈયારીઓ જરૂરથી ઉત્તમ પરિણામ અપાવશે!”
ચાર નવી એનઆઈડી માટે ડિરેક્ટર્સની નિમણૂંકને કેબિનેટની મંજૂરી

દેશમાં ઉભી થનારી ચાર નવી નેશનલ ઈન્સ્ટિટ્યૂટ ઓફ ડિઝાઈન (એનઆઈડી) માટે ચાર ડિરેક્ટરોની નિમણૂંક કરવા પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય કેબિનેટની બેઠકમાં મંજૂરી આપવામાં આવી છે. આ નવી ચાર એનઆઈડી – કુરુક્ષેત્ર (હરિયાણા), ભોપાલ (મધ્ય પ્રદેશ), જોરહટ (આસામ) અને વિજયવાડા (આંધ્ર પ્રદેશ) માટે મંજૂર કરાયાં છે. નવી એનઆઈડીના ખર્ચા વગેરેને કેબિનેટે આ અગાઉ મંજૂરી આપી છે. પૃષ્ઠભૂમિઃ ફેબ્રુઆરી, 2007માં મંજૂર કરાયેલી નેશનલ ડીઝાઈન નીતિ હેઠળ ભારતના વિવિધ પ્રદેશોમાં ડિઝાઈન અંગે ગુણવત્તાયુક્ત શિક્ષણ પુરું પાડવા એનઆઈડી અમદાવાદની પેટર્ન મુજબ ચાર વધુ એનઆઈડી ઉભી કરવાનો એક્શન પ્લાન ઘડાયો છે.
પ્રધાનમંત્રી શ્રી નરેન્દ્ર મોદી ગુજરાતના અંબાજી મંદિરમાં દર્શન અને પૂજા માટે ગયા

પ્રધાનમંત્રી શ્રી નરેન્દ્ર મોદીએ આજે ગુજરાતના 51 શક્તિપીઠો પૈકીના એક અંબાજી મંદિરમાં જઈને દર્શન અને પૂજા-અર્ચના કરી હતી. અગાઉ અંબાજી ખાતે વિવિધ વિકાસ યોજનાઓને સમર્પિત કરવાના કાર્યક્રમમાં પ્રધાનમંત્રીએ નવરાત્રિના શુભ સમયગાળા દરમિયાન અંબાજીમાં આવવાની તક મળવા બદલ ખુશી વ્યક્ત કરી હતી. પ્રધાનમંત્રી શ્રી 2 દિવસના ગુજરાત પ્રવાસે છે.
ભારતીય દ્વિપક્ષીય રોકાણ સંધિ માટે મૂળ પાઠ

પ્રધાનમંત્રી શ્રી નરેન્દ્ર મોદીની અધ્યક્ષતામાં થયેલી કેન્દ્રીય મંત્રિમંડળે ભારતીય દ્વિપક્ષીય રોકાણ સંધિ માટે સંશોધિત મૂળ પાઠ માટે પોતાની મંજૂરી આપી દીધી છે. દ્વિપક્ષીય રોકાણ સંધિ (બીઆઈટી) માટે સંશોધિત ભારતીય મોડેલ પાઠ વર્તમાન ભારતીય મોડલ બીઆઈટીની જગ્યા લેશે. સંશોધિત મોડલ બીઆઈટી વર્તમાન બીઆઈટી માટે પુનઃવાર્તા અને ભવિષ્યની બીઆઈટી અને વ્યાપક આર્થિક સહયોગ સમજૂતી (સીઈસીએ)/વ્યાપક આર્થિક ભાગીદારી કરાર (સીઈસીએ)/મુક્ત વ્યાપાર સમજૂતી (એફટીએ)ના રોકાણ અધ્યાયોમાં ઉપયોગ કરાશે. નવા ભારતીય મોડલ બીઆઈટી પાઠ રોકાણકારોના અધિકારો અને સરકારી ઉદ્દેશોની વચ્ચે સંતુલન બનાવતા પ્રાસંગિક આંતરરાષ્ટ્રીય ઉદાહરણ અને વ્યવહારોના પ્રકાશમાં ભારતમાં વિદેશી રોકાણકારો અને વિદેશમાં ભારતીય રોકાણકારોને સમુચિત સુરક્ષા પ્રદાન કરશે. બીઆઈટી સુવિધાઓને વધારે છે અને મધ્યસ્થતા દ્વારા વિવાદને ઉકેલવા માટે સ્વતંત્ર મંચ પુરું પાડીને બધી બાબતોમાં ટીમ ભાવના અને ભેદભાવ વગરના વાતાવરણથી રોકાણકારોના વિશ્વાસને વધારે છે. બદલામાં, બીઆઈટી એક પસંદગીકારક વિદેશી પ્રત્યક્ષ રોકાણ (એફડીઆઈ)ના રૂપમાં ભારતને રજૂ કરવામાં મદદ કરે છે, સાથે જ આઉટબાઉન્ડ ઈન્ડિયન એફડીઆઈની રક્ષા કરે છે. મોડલ બીઆઈટીની મૂળભૂત વિશેષતાઓમાં – રોકાણ આધારિત ઉદ્યમ, ઉચિત પ્રક્રિયાના માધ્યમથી બિન-ભેદભાવપૂર્ણ વ્યવહાર, રાષ્ટ્રીય આચરણ, જપ્તીની સામે સુરક્ષા, આંતરરાષ્ટ્રીય મધ્યસ્થતા શરૂ થતાં પહેલા સ્થાનીય પચંડો સંબંધી રોકાણકારો માટે આવશ્યક એક પરિસ્કૃત રોકાણકાર રાજ્ય વિવાદ ઉકેલ (આઈએસડીએસ) પ્રાવધાન, નાણાકીય વળતર આપવા માટે ન્યાયાધિકરણની શક્તિને સીમિત કરવા વગેરેનો સમાવેશ છે.
પ્રધાનમંત્રીએ પદ્મ પુરસ્કાર મેળવનારા તમામ લોકોને અભિનંદન પાઠવ્યા છે

પ્રધાનમંત્રી શ્રી નરેન્દ્ર મોદીએ પદ્મ પુરસ્કાર મેળવનારા તમામ લોકોને અભિનંદન પાઠવ્યા છે. એક ટ્વિટમાં, પ્રધાનમંત્રીએ કહ્યું; "જેને પદ્મ પુરસ્કારથી નવાજવામાં આવ્યા છે તેઓને અભિનંદન. સમગ્ર રાષ્ટ્ર તેમની સિદ્ધિઓની કદર કરે છે અને અમને બધાને સમાજમાં તેમના યોગદાન પર ગર્વ છે."